Maroela Media se gewildste video’s vir 2013Jean-Claude van Damme in Volvo se advertensie Hiermee Maroela Media se drie gewildste video’s vir 2013 uit die Vermaak & Leefstyl-afdeling, waar ons interessante nuusbrokkies, goeienuus-stories en video’s wat opslae maak op die internet, oplaai. 1. Die gewildste video was Volvo se advertensie met Jean-Claude van Damme, die bekende aksieheld. Van Damme wys met sy 53-jarige lyf hoe bestendig Volvo se dinamiesestuurstelsel is. Die beeldmateriaal in die video is werklik. Klik hier om die video te sien. 2. Tweede op die lys van gewildste video’s was ‘n foefie wat Maroela Media saamgestel het vir ons Groot Trek-veldtog in 2013. Adolf Hitler het te hore gekom daarvan dat Piet Retief na Dingane toe is sonder militêre ondersteuning. Die gort is behoorlik gaar. Kyk hier wat Hitler oor Retief se onbesonnenheid te sê het. 3. En die derde op dié ranglys is beeldmateriaal van ‘n leeu in die Kruger-wildtuin wat vyf meter hoog in die lug geslinger word toe hy deur ŉ buffel bestorm is. Klik hier om dié besonderse video te sien. Onthou om gereeld te kom kyk watter nuwe stories ons vir jou in ons Vermaak & Leefstyl-afdeling opdis.